《苍梧十景次汪宪副韵 其七 吕亭仙迹》
明代·张吉

我从百粤来，苍梧访陈迹。岂复剥琢声，空馀旧枰石。

唐运垂三百，高风此仙客。冉冉埃壒中，何由一相识。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。